́ще и́менемъ твои́мъ кля́хся, илѝ поху́лихъ є̀ въ помышле́ніи мое́мъ: илѝ кого̀ укори́хъ, илѝ ѡклевета́хъ кого̀ гнѣ́вомъ мои́мъ, илѝ ѡпеча́лихъ, илѝ ѡ че́мъ прогнѣ́вахся: илѝ солга́хъ, илѝ безго́днѡ спа́хъ, илѝ ни́щъ пріи́де ко мнѣ̀, и презрѣ́хъ єго̀: илѝ бра́та моего̀ ѡпеча́лихъ, илѝ сва́дихъ, илѝ кого̀ ѡсуди́хъ: илѝ развелича́хся, илѝ разгордѣ́хся, илѝ разгнѣ́вахся: илѝ стоя́щу мѝ на мл҃твѣ, у́мъ мо́й ѡ лука́вствіи мі́ра сегѡ̀ подви́жеся, илѝ развраще́ніе помы́слихъ: илѝ ѡбъ̑ядо́хся, илѝ ѡпи́хся, илѝ безъ̑ ума̀ смѣя́хся: илѝ лука́вое помы́слихъ, илѝ добро́ту чужду́ю ви́дѣвъ, и то́ю уя́звенъ бы́хъ се́рдцемъ: илѝ неподѡ́бная глаго́лахъ, илѝ грѣху̀ бра́та моегѡ̀ посмѣя́хся, моя̂ же су́ть безчи́слєнная согрѣшє́нія: илѝ ѡ мл҃твѣ неради́хъ, илѝ и́но что̀ содѣ́яхъ лука́вое, не по́мню, та̂ бо вся̂ и бѡ́льша си́хъ содѣ́яхъ